open-index/open-wikipedia-markdown huggingface dataset:
מישל חדד (אמן)

**מישל חדד** (1943 – 3 באוגוסט 1979) היה אמן ישראלי, יליד תוניסיה.

## ביוגרפיה
מישל חדד נולד בתוניסיה בשנת 1943. בשנת 1947 היגר לפריז, צרפת, עם משפחתו. בנעוריו היה חבר בתנועת הנוער "הבונים" בפריז. בשנת 1968 עלה לישראל עם רעייתו והתגורר בקיבוץ צאלים. לאחר זמן קצר חזר לפריז, שם התגייס לשירות חובה צבאי. לאחר ששוחרר מן השירות בעקבות סעיף פסיכיאטרי והתגרש מרעייתו, חזר לישראל והתיישב בירושלים. מאוחר יותר אובחן חדד כסובל מסכיזופרניה. בירושלים התגורר בצריף באזור תחנת הרכבת ההיסטורית של ירושלים והחל ללמוד במחלקה לאמנות בבצלאל, אקדמיה לאמנות ועיצוב. באתה עת אף היה קשור לקבוצת "מצפן". לאחר סיום לימודיו שימש כאסיסטנט בבצלאל. בשנת 1975 בקירוב היגר ללונדון, אנגליה. שם התגורר בבית שפלש אליו. בשנותיו האחרונות התגורר בירושלים ובפריז. בשנת 1979 התאבד בפריז.

יצירתו המוקדמת של חדד, מתקופת לימודיו בבצלאל, עסקה במדיה אוונגרדית כמייצבים ומיצג, שהיו בעלי ממד פוליטי. לאחר מכן התמקד חדד במדיום הרישום, בו יצר פנקסים וניירות מופשטים, שהושפעו מן הסוריאליזם ומן האוונגרד האירופי. בנוסף, יצר אובייקטים שונים. את עיקר תצוגות היחיד שלו עשה בשנות ה-70 בגלריה דבל בירושלים.

## קישורים חיצוניים
* 
* 
* גדעון עפרת, "מישל חדד", באתר "המחסן של גדעון עפרת", 21 באפריל 2020

קטגוריה:ציירים ישראלים
קטגוריה:ציירים צרפתים
קטגוריה:עולים בשנות ה-1960
קטגוריה:ישראלים ילידי תוניסיה
קטגוריה:מתאבדים ישראלים: אמנים
קטגוריה:מועצה אזורית אשכול: אישים
קטגוריה:אנשי הקיבוץ
קטגוריה:ישראלים שנולדו ב-1943
קטגוריה:ישראלים שנפטרו ב-1979
דמות ציבורית

**דמות ציבורית**, או **אישיות ציבורית** (באנגלית: **Public figure**) הוא מונח משפטי במשפט האירופי והאמריקאי, המיושם לרוב בהקשר של לשון הרע, הוצאת דיבה, ופגיעה בפרטיות.

דמות ציבורית (כגון פוליטיקאים, ידוענים, אושיות רשת, ואנשי עסקים מובילים, בעלי סטטוס חברתי ופוזיציה חברתית  בתחום מסוים, השפעה מהותית, ואשר ממוקדים לרוב באינטרסים הציבוריים של החברה) אינו יכול לבסס תביעה משפטית על טענות מדיקות מזיקות שגויות, אלא אם כן קיימת הוכחה שהכותב או המו"ל פעל בזדון (התעלמות ביודעין מהאמת). נטל ההוכחה גבוה יותר במקרים של דמויות ציבוריות. ההגדרה של המונח משתנה בהתאם למערכת המשפטית.

## ראו גם
* אישיות חשובה מאוד
* ידוען

## קישורים חיצוניים

## הערות שוליים

קטגוריה:ארצות הברית: חוק ומשפט
קטגוריה:הספרה הציבורית
מיצובישי אקליפס קרוס

**מיצובישי אקליפס קרוס** (באנגלית: **Mitsubishi Eclipse Cross**) היא קרוסאובר בעלת חמישה מקומות, המיוצרת על ידי מיצובישי משנת 2017. היא הוצגה בתערוכת הרכב הבינלאומית של ז'נבה בשנת 2017 והגיעה לישראל בשנת 2018.

האקליפס קרוס נבחר למכונית השנה ביפן לשנת 2019.

## מפרט טכני
האקליפס קרוס כוללת שני מנועים.

מנוע טורבו I4 צילנדרים בנפח 1.5 ליטרים המספק כ-161 כוחות סוס ב-5,500 סיבובים לדקה. תיבת ההילוכים ידנית בעלת שישה הילוכים. המכונית מאיצה מ-0 ל-100 קילומטרים לשעה בתוך 9.8 שניות ומגיעה למהירות מרבית של בין 200 ל-205 קילומטרים לשעה.

מנוע טורבו דיזל I4 צילנדרים בנפח 2.2 ליטרים המספק כ-143 כוחות סוס. תיבת הילוכים אוטומטית בעלת שמונה הילוכים.

## מתיחת פנים שנת 2021
בשנת 2021 עברה האקליפס קרוס מתיחת פנים אשר הוסיפה דגם היברידי חדש. האקליפס קרוס החדשה כוללת מנוע בנזין בנפח 2.4 ליטרים המספק כ-135 כוחות סוס עם שני מנועים חשמליים המספקים 177 כוחות סוס. בנוסף, המנוע כולל סוללת ליתיום-יון בקיבולת של 13.8 קילו וואט המספקת טווח נסיעה חשמלי של 57.3 קילומטרים.

## גלריה

קובץ:2018 Mitsubishi Eclipse Cross (YA MY18) LS wagon (2018-08-27) 01.jpg|מיצובישי אקליפס קרוס לפני מתיחת הפנים
קובץ:Mitsubishi ECLIPSE CROSS PHEV G (5LA-GL3W-XDPHZ) front.jpg|מיצובישי אקליפס קרוס היברידי אחרי מתיחת הפנים


## קישורים חיצוניים

* 
* 

## הערות שוליים

אקליפס קרוס
קטגוריה:קרוסאובר
קטגוריה:מכוניות היברידיות
קטגוריה:כלי רכב המיוצרים בסין
קטגוריה:כלי רכב יפניים
קטגוריה:דגמי מכוניות שהושקו ב-2017
Grandma's Hands

**Grandma's Hands** (מילולית: **הידיים של סבתא**) הוא סינגל מאת הזמר-יוצר האמריקאי ביל וית'רס. השיר עוסק בגעגועיו של וית'רס לסבתו לאחר שזו הלכה לעולמה. הוא נכלל באלבם הבכורה שלו "Just as I Am" משנת 1971, ויצא כסינגל מעט מאוחר יותר. השיר הגיע למקום ה-18 במצעד שירי ה-R&B/היפ-הופ ולמקום 42 במצעד הבילבורד הוט 100. בקנדה הגיע השיר למקום 37 במצעד המגזין RPM.

במהלך השנים אמנים רבים ומפורסמים מכל העולם ביצעו גרסאות כיסוי לשיר, בהם אל ג'ארו, הסטייפל סינגרס, ברברה סטרייסנד, סימפלי רד ולוסיל קרו.

## כתיבה
את השיר כתב וית'רס לזכרה של סבתו, לאחר שזו הלכה לעולמה בשנת 1953. בכתיבתו מתאר וית'רס את זכרונותיו מסבתו דרך הביטוי "Grandma's Hands", בעברית "ידיה של סבתא". הוא מתאר את אהבתה אליו דרך הפעולות של ידיה, כדימוי למשהו מעבר לאהבה בין נכד לסבתו. במהלך עלילת השיר משתמש וית'רס בביטוי "ידיה של סבתא" כביטוי נייטרלי ואף מרוחק, במטרה להפוך את דמות הסבתא אצל המאזינים לשמימית יותר.

סבתו של וית'רס עליה נכתב השיר נקראה לולה, אם אמו של הזמר ובת לעבד מלידה. לימים סיפר וית'רס על ההשראה לשירו – זכרונותיו מימי ראשון בכנסייה המקומית שם הייתה סבתו "מוחאת כפיים לצלילי המזמורים". שורה זו נכנסה לשיר עצמו, ובראיון למגזין דיילי טלגרף סיפר וית'רס כי "הייתה זו שירה ספונטנית, שום דבר שתוכנן מראש. אנשים קמו ושרו וכולם היו מצטרפים. הייתה זו השירה המועדפת עלי".

## קישורים חיצוניים

## הערות שוליים

קטגוריה:ביל וית'רס
קטגוריה:שירי ברברה סטרייסנד
קטגוריה:שירים על זקנה
סטריכטרן

**סטרִיכטָרן** (בגרמנית: **Strichtarn**; "*סכמת קווים*") הידוע גם בשם **סכמת גשם**, הוא כינוי לסכמת הסוואה צבאית, המבוססת על עיצוב גרמני, אשר הייתה בשירות נרחב בין השנים 1965–1990 בעיקר במדינות ברית ורשה, בהם גרמניה המזרחית, פולין וצ'כוסלובקיה.

הסכמה עוצבה בגרמניה המזרחית ב-1964 כמחליף לפלקטרן (Flecktarn; "סכמת עלים") ששימש את הכוחות מ-1956 עם הקמת צבא העם הלאומי. הפלקנטרן התבסס על עיצובים שפותחו בתקופת גרמניה הנאצית והיה דומה לעיצובים אלו, הסריכטרן החדש היה בעל נראות חדשה ועוצב בהשראת הפסים שהופיעו בספליטרטרן. הסכמה כללה פסים קצרים בגוון חום-אדמדם על רקע צבע אפור-ירקרק אחיד, הסכמה הייחודית הביאה למספר כינויים בהם "סכמת גשם" או "טיפות גשם" מחוץ לגרמניה, "מחטים" בצ'כוסלובקיה ו-"גרגרי אורז" בדרום אפריקה.

הסכמה התחלקה לשני דגמים: דגם 1 בשנים 1965–1967 ודגם 2 בין השנים 1967–1990. היא שימשה למדי השדה והקרב של כלל הכוחות של גרמניה המזרחית, בנוסף לציוד לחימה, תיקים, כיסויי קסדה וכדומה. בנוסף עודפי ציוד ומדים בסכמת סטריכטרן שימשו מדינות נוספות בברית ורשה ויחידות צבאיות במדינות נוספות לאחר פירוק הברית וגרמניה המזרחית ב-1990.

## משתמשות עיקריות
*  - בשירות צבא העם הלאומי בשנים 1965–1990 בתור מדי הלחימה והשדה הסדירים של כלל הכוחות של צבא העם.
*  - בולגריה יצרה גרסה משלה לסכמה שכלל דפוס של שני צבעים ברקע, גוון חום בהיר וגוון חום ירקרק, גרסה נוספת של הסכמה כללה צורות ירוקות ברקע שכונו "עור צפרדע".
*  - הסכמה אומצה בצ'כסלובקיה בשם vz. 60 Jehlicí (דגם 60 "מחטים") ושימשה את הכוחות עד לפירוק המדינה.
*  - מספר גרסאות של הסכמה הגיעו לידי הכוחות בקרואטיה כעודפי צבאות אחרים באזור ושימשו במהלך מלחמות הבלקן.
*  - בפולין הסכמה אומצה כבר בשנת 1958 בשם "wz.58 "Deszczyk (דגם 58 "גשם") ושימשה את הצבא הפולני עד שהוחלפה במהלך שנות ה-70.
*  - עודפי מדי סטריכטרן ומדים בייצור מקומי שימשו את הכוחות המיוחדים של דרום אפריקה במהלך שנות ה-90.
*  - עודפי מדים מגרמניה הגיעו לאוזבקיסטן ושימשו את הכוחות המיוחדים והמוצנחים באוזבקיסטן מאז שנות ה-2000.

## ראו גם
* ספליטרטרן
* מנומר (סכמת הסוואה)
* הסוואה צבאית

## קישורים חיצוניים

* תיאור פריט לבוש סטריכטרן באוסף מוזיאון המלחמה האימפריאלי.
* מספר דוגמאות לסכמה באתר Camopedia.

קטגוריה:סכמות הסוואה
קטגוריה:גרמניה המזרחית: צבא וביטחון
קרחון אלברטס

**קרחון אלברטס** (באנגלית: **Alberts Glacier**) הוא קרחון באנטארקטיקה. הקרחון באורך של 13 קילומטרים, וממוקם וזורם ממישור אייברי עד למיל אילנט שממוקם ליד קרחון באלץ'.

## היסטוריה
הקרחון צולם לראשונה מהאוויר על ידי צי ארצות הברית בשנת 1968 ושמו מנציח את פרד ג' אלברטס (Fred G. Alberts) שהיה חבר בוועדה המייעצת לשמות אנטארקטיים של בריטניה (1949–1980).

## הערות שוליים

אלברטס
אנרי ז'רבק

**אנרי ז'רבק** (בצרפתית: **Henri Gervex**; 10 בדצמבר 1852 – 7 ביוני 1929) היה צייר צרפתי.

## ביוגרפיה
אנרי היה בנם של ג'וזפין פלטייה ופליקס ניקולה ז'רבק, יצרן פסנתרים. כשהיה בן 15, חבר של המשפחה עזר לו להתקבל לאטלייה של פייר-ניקולה בריסט. שלוש שנים אחר כך שירת בגדוד 152 של המשמר הלאומי. בשנת 1871 הוא התקבל לבית ספר לאמנויות יפות בסטודיו של אלכסנדר קבאנל, שם למד ציור נוף חמש שנים יחד עם ז'אן לואי פורה, פרננד קורמו, צייר נוף. הוא גם למד בעצמו אצל האוריינטליסט אוז'ן פרומנטה.

## יצירה
עבודתו המוקדמת השתייכה כמעט אך ורק לז'אנר המיתולוגיה, ששימש תירוץ לציור העירום, אך לא תמיד במיטב הטעם. ציורו "רולה" משנת 1878, המבוססת על שירו של אלפרד דה מוסט, נדחה על ידי חבר המושבעים של סלון דה פריז בגלל אי מוסריות, מכיוון שהיא תיארה סצנה משיר של זונה עירומה לאחר קיום יחסי מין עם לקוח.

ז'רבק היה אחד מהמאהבים הרבים של הפטרונית ולטז דה לה בינייה (Valtesse de La Bigne) מערכת היחסים שלהם הייתה ארוכה ועמוקה, וז'רבק כלל את דמותה עם יופי הזהוב של השיער שלה ביצירת האמנות שלו שנקראה "נישואין אזרחיים" משנת 1881. כאן ולטז דה לה בינייה לבושה מכף רגל ועד ראש בפריטים בצבע כחול, הצבע האהוב עליה כשהוא מסמל מלוכה. היא עומדת ליד גבר כהה עם שפם. ציור נוסף של לה בינייה הייתה בהשראה של אמיל זולה ברומן "ננה", וז'רבק עצמו היה המודל לדמותו של צייר אופורטוניסטי המופיע ברומן "עבודת אמנות", 1886 של זולה.

לאחר מכן התמסר ז'רבק לייצוגים של החיים המודרניים והשיג הצלחה עם הציור שלו "הניתוח", פרפרזה מודרנית, כביכול, של "שיעור האנטומיה" של רמברנדט.

הוא הופקד על כמה ציורים רשמיים חשובים ועיטור מבני ציבור. בין הראשונים ניתן למנות "חלוקת פרסים" (1889) בארמון התעשייה, "הכתרת ניקולה השני", "משתה לראשי הערים" (1900), וקבוצת הדיוקנאות של מנהיגי צרפת. ציור תקרה אולם האירועים Salle des Fêtes בבניין עירית פריז. הוא גם צייר, עם אלפרד סטיבנס, פנורמה, "ההיסטוריה של המאה" (1889). תמונות נוספות בעלות חשיבות, מלבד דיוקנאות רבים בצבעי שמן ובפסטל, הן: לידת ונוס, חזרה מהכדור, דיאנה ואנדימיון, עבודה, נישואים אזרחיים, שייט בארכיפלג, ועוד.

## גלריה

File:Henri Gervex "Rolla".jpg

File:Gervex Cinq Heures Chez Paquin.jpg

File:Henri Gervex - Le Cercle de l'île de Puteaux - P2714 - Musée Carnavalet.jpg

File:Henri Gervex - Jeune femme au bouquet de violettes.jpg

File:Study for Autopsy at the Hôtel-Dieu A11096.jpg

File:Parisina en su toilette - Henri Gervex.jpg

File:Henri Gervex - Portrait Thomas W. Evans.jpg

File:Henri Gervex - La robe rouge.jpg


## קישורים חיצוניים

* 
## הערות שוליים

קטגוריה:ציירים צרפתים
קטגוריה:צרפתים שנולדו ב-1852
קטגוריה:צרפתים שנפטרו ב-1929
מסאו יושידה (מהנדס גרעין)

**מסאו יושידה** (ביפנית: **吉田 昌郎**; 17 בפברואר 1955 – 9 ביולי 2013, אוסקה, יפן) היה מהנדס גרעין, מנכ"ל החטיבה לניהול נכסי גרעין של חברת החשמל של טוקיו (TEPCO) ביפן. הוא שימש כמנהל מפעל במהלך האסון הגרעיני בפוקושימה, ומילא תפקיד משמעותי בהתפתחות האירוע כאשר הפר את הוראות מטה החברה להפסיק להשתמש במי ים לצורך קירור הכורים.

## ביוגרפיה

### האסון
לדברי פיזיקאי הגרעין ד"ר מיצ'יו קאקו, ההחלטה להשתמש במי ים מנעה משמעותית אסון גדול יותר. ללא המאמץ האחרון להשתמש במי ים לקירור הכור, עלול היה להתרחש אסון גדול בהרבה שהיה יכול לזהם חלק ניכר מצפון יפן. יושידה הצליח לרכוש את אמונו של ראש הממשלה נאוטו קאן, אותו פגש יום לאחר הצונאמי בסיור במפעל. שניהם למדו במכון הטכנולוגי של טוקיו.

ב-12 במרץ 2011, כ-28 שעות לאחר שהצונאמי התרחש, הורו יושידה ומנהלים אחרים בחברת TEPCO לעובדים להתחיל להזרים מי ים לכור מספר 1 כדי למנוע מהכור להתחמם יתר על המידה ולהתמוסס. אך כעבור 21 דקות המנהלים הורו ליושידה להפסיק את הפעולה. יושידה בחר להתעלם מהפקודה והורה לעובדי המפעל להמשיך. בשעה 20:05 באותו הלילה הורתה ממשלת יפן להזרים מי ים ליחידה 1. בשבוע של 7 ביוני 2011, חברת החשמל של טוקיו נזפה ביושידה על כך שהוא לא ציית לצו ולא דיווח קודם.

לאחר האסון, יושידה אובחן כחולה בסרטן הוושט. הוא פרש מתפקידו כמנהל המפעל בתחילת דצמבר 2012. הוא עבר ניתוח ובהמשך לקה בשבץ מוחי לא קטלני.

יושידה נפטר ב-9 ביולי 2013. הוא היה בן 58 והותיר אחריו את אשתו יוקו ושלושת בניו. "אם יושידה לא היה שם, האסון יכול היה להיות הרבה יותר גרוע", אמר רייקו האצ'יסוקה, ראש קבוצת עסקים בעיירה אוקומה הסמוכה. ראש הממשלה לשעבר נאוטו קאן כתב בטוויטר, "אני משתחווה בכבוד למנהיגותו ולקבלת החלטותיו".

## ראו גם
* פוקושימה 50
* תחנת הכוח הגרעינית פוקושימה 2

## קישורים חיצוניים

* מאמר באתר Mainichi
* מנהל תחנת הגרעין פוקושימה שקיבל שבחים על החלטותיו ההרואיות במהלך ההיתוך, מת מסרטן
## הערות שוליים

קטגוריה:מהנדסים יפנים
קטגוריה:האסון הגרעיני בפוקושימה
קטגוריה:יפנים שנולדו ב-1955
קטגוריה:יפנים שנפטרו ב-2013
טויוטה C-HR

**טויוטה C-HR** (באנגלית: **Toyota C-HR**) הוא רכב פנאי קופה בעל חמישה מקומות, המיוצר על ידי טויוטה משנת 2016. היא הוצגה בתערוכת הרכב הבינלאומית של ז'נבה בשנת 2016 והגיעה לישראל בשנת 2017. כחצי שנה לפני יציאת גרסת הייצור טויוטה הציגה בתערוכת פרנקפורט דגם קונספט מקדים.

## מפרט טכני
ה-C-HR כוללת שתי אפשרויות למנועים:
* מנוע טורבו בנזין I4 צילנדרים בנפח 1197 סמ"ק המספק כ-116 כוחות סוס בין 5,600-5,200 סיבובים לדקה, עם תיבת הילוכים רציפה CVT. המכונית מאיצה מ-0 ל-100 קילומטרים לשעה בתוך 11.1 שניות ומגיעה למהירות מרבית של 185 קילומטרים לשעה.
* מנוע ההיברדי I4 צילנדרים בנפח 1.8 ליטרים המספק כ-98 כוחות סוס ב-5,200 סיבובים לדקה עם מנוע חשמלי המספק 71 כוחות סוס.

## גרסאות
מלבד הגרסה הבסיסית, במהלך השנים ייצרה החברה שתי גרסאות נוספות. הראשונה, **"טויוטה C-HR חשמלי"**, המיועדת לסין הכוללת מנוע חשמלי בנפח 54.3 קילו וואט המספק כ-201 כוחות סוס. המנוע מאפשר טווח חשמלי של 400 קילומטרים. ה-C-HR הוצגה בשאנגחאי בשנת 2019. השנייה, **"טויוטה C-ONCEPT"**, גרסה משופרת של המנוע היברדי הכוללת מנוע בנפח 1.8 ליטרים המספק כ-122 כוחות סוס שהגיע לישראל בשנת 2019.

### מתיחת פנים שנת 2020
בשנת 2020 עברה ה-C-HR מתיחת פנים שכללה עיצוב חדש ומנוע ההיברדי חדש בנפח 2.0 ליטרים המספק כ-184 כוחות סוס ה-C-HR החדש הגיע לישראל בשנת 2020. בשנת 2021 טויוטה הציגה דגם משודרג לרכב עם חבילה ספורטיבית ומערכות בטיחות משופרות.

## דור חדש שנת 2023
בחודש מאי 2023, הוצג הדור החדש שהגיע לישראל בדצמבר 2023. במאי 2024 שיווקו הופסק בשל החרם הטורקי על ישראל של רג'פ ארדואן

## גלריה

קובץ:Toyota C-HR EV 001.jpg|ה-C-HR החשמלי
קובץ:Toyota C-HR, Bangladesh. (29483778907).jpg|ה-C-HR לפני מתיחת הפנים
קובץ:Toyota-92 (49832595123).jpg|ה-C-HR אחרי מתיחת הפנים
קובץ:Toyota C-HR S GR SPORT (6AA-ZYX11-AHXNB(G)) front.jpg|ה-C-HR הגרסה הספורטיבית


## קישורים חיצוניים

* 
* מפרט מלא מאת טויוטה באתר קארטיוב

## הערות שוליים

C-HR
קטגוריה:קרוסאובר
קטגוריה:מכוניות קופה
קטגוריה:דגמי מכוניות שהושקו ב-2016
קטגוריה:מכוניות היברידיות
קטגוריה:כלי רכב יפניים
קטגוריה:כלי רכב המיוצרים בסין
קטגוריה:כלי רכב המיוצרים בטורקיה
קטגוריה:כלי רכב המיוצרים בתאילנד
חברת החשמל של טוקיו

שמאל|ממוזער|המשרד הראשי של TEPCO
**חברת החשמל של טוקיו בע"מ** (ביפנית: **東京電力ホールディングス株式会社**, הידועה גם בשם "טודן", 東電; או באנגלית: **TEPCO**) היא ספקית שירות חשמל, חברת החזקות המשרתת את אזור קאנטו, מחוז יאמאנאשי והחלק המזרחי של מחוז שיזואוקה. השטח כולל את העיר טוקיו. מטה החברה ממוקם באוצ'יסאיוואיצ'ו, צ'יודה בעיר טוקיו. החברה נוסדה ביוזמת המפקד העליון של כוחות הברית במאי 1951.

בשנת 2007 נאלצה TEPCO לסגור את תחנת הכוח הגרעינית קאשיוואזאקי-קאריווה לאחר רעידת האדמה בניגאטה-צ'ואטסו-אוקי. באותה שנה החברה רשמה הפסד ראשון מזה 28 שנה. הפסדי התאגיד נמשכו עד לפתיחתו מחדש של המפעל בשנת 2009, בעקבות רעידת האדמה והצונמי בשנת 2011 בטוהוקו, אחת מתחנות הכוח שלה הייתה למקום אסון הגרעין החמור ביותר בעולם, האסון הגרעיני פוקושימה דאיצ'י. החברה נאלצה להתמודד עם הפסד של 2 טריליון יואן (כ-23.6 מיליארדים דולרים) עד מרץ 2012 והיא הוכנסה כחלק מתוכניות ממשלת יפן להעמיד את TEPCO תחת שליטה אפקטיבית של המדינה כדי להבטיח תשלומי פיצויים לאנשים שנפגעו מהתאונה. אסון פוקושימה גרם לעקירת 50,000 בתי אב באזור הפינוי בשל דליפות של חומרים רדיואקטיביים לאוויר, לאדמה ולים.

ביולי 2012 הועברו ל-TEPCO טריליון יואן מממשלת יפן במטרה למנוע את קריסת החברה ולהבטיח שתימשך אספקת החשמל לטוקיו ולעיירות הסובבות ולהשבתת תחנת הכוח הגרעינית פוקושימה דאיצ'י. הנהלת TEPCO הציעה לאחר מכן הצעה לבעלי המניות שלה להלאמת חלק ממניות החברה. מאוחר יותר "התאגיד למתן פיצויים על נזק גרעיני" הפך בהמשך לבעל המניות המפקח על הנזקים ופירוקם של תחנת הכוח הגרעיניות. עלות האסון הכוללת נאמדה בשנת 2012 בכ-100 מיליארד דולר.

## גלריה

קובץ:Fukushima_I_by_Digital_Globe.jpg|שלושה מהכורים בפוקושימה 1 התחממו יתר על המידה וגרמו להתמוטטות שהביאה בסופו של דבר לפיצוצים, ששיחררו כמויות גדולות של חומר רדיואקטיבי לאוויר.
קובץ:Spent_Fuel_Pool_(02813601).jpg|בריכת דלק גרעיני בתחנת הכוח הגרעינית פוקושימה 1 של חברת החשמל של טוקיו. 27 בנובמבר 2013.


## ראו גם
* אסון 11 במרץ 2011
* מסאו יושידה (מהנדס גרעין)
* פוקושימה 50, שם לעובדים שנותרו במקום בעת האסון הגרעיני בפוקושימה דאיצ'י
* תחנת הכוח הגרעינית פוקושימה 2

## קישורים חיצוניים

* 

* חברת חשמל טוקיו

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חברות הנסחרות בבורסה לניירות ערך בטוקיו
קטגוריה:חברות חשמל
קטגוריה:טוקיו
קטגוריה:חברות יפניות
אנה דבור

**אנה דבור** (באנגלית: **Anna Devor**; נולדה ב-1972) היא פרופסור להנדסה ביו-רפואית באוניברסיטת בוסטון והעורכת הראשית של כתב העת המדעי השפיט *Neurophotonics*.

## ביוגרפיה
דבור למדה באוניברסיטה העברית בירושלים, ובשנת 2001 השלימה דוקטורט במדעי המוח בהנחיית פרופסור יוסף ירום. התזה שלה עסקה ב"ארגון פונקציונלי של מעגלים מקומיים בגרעין הזית התחתון (inferior olive)". בשנת 2002 יצאה להתמחות בדימות מוחי במרכז מרטינוס לדימות ביו-רפואי בבית החולים הכללי של מסצ'וסטס. בשנת 2005 הקימה מעבדת מחקר עצמאית באוניברסיטת קליפורניה בסן דייגו. בשנת 2019 הצטרפה בתפקיד פרופסור למחלקה להנדסה ביו-רפואית באוניברסיטת בוסטון. בשנת 2021 מונתה לעורכת של כתב העת המדעי השפיט *Neurophotonics*.

## מחקר אקדמי
מחקרה של דבור עוסק במדעי המוח (ברמה המערכתית והתאית), בדימות מוחי, במיקרוסקופיה ובדימות לא-פולשני. מתמחה בצימוד ניורו-וסקולרי ובצימוד ניורו-מטבולי במוח וברגולציה של זרימת דם אל המוח.

### מאמרים נבחרים

## קישורים חיצוניים

* Anna Devor, Ph.D., באתר אוניברסיטת בוסטון

## הערות שוליים

קטגוריה:סגל אוניברסיטת בוסטון
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:מדעניות מוח אמריקאיות
קטגוריה:מדעני מוח יהודים אמריקאים
קטגוריה:ישראליות שנולדו ב-1972
קטגוריה:ישראלים שנולדו ב-1972
שטפן קראפט

**שטפן קראפט** (בגרמנית: **Stefan Kraft**; נולד ב-13 במאי 1993 בשווארצבאך) הוא קופץ סקי אוסטרי. הוא אלוף עולם 3 פעמים פעמיים מקפיצה מגבעה גבוהה ופעם אחת מגבעה רגילה. הוא מחזיק גביע העולם בסקי קפיצות בשנים 2017 ו-2020. במהלך הקריירה שלו הוא זכה ב-21 ניצחונות במסגרת סבב גביע העולם. הוא מחזיק בשיא העולם בקפיצות סקי הוא קפץ בוירוקסנד ב-2017 למרחק של 253.5 מטר. הוא השתתף במשחקים האולמפים ב-2018 וסיים במקום ה-13 בגבעה הרגיל, במקום ה-18 בגבעה הגבוהה ובמקום הרביעי בתחרות הקבוצתית.

## קישורים חיצוניים

* 

קטגוריה:ספורטאים אוסטרים
קטגוריה:קופצי סקי באולימפיאדת פיונגצ'אנג (2018)
קטגוריה:אוסטרים שנולדו ב-1993
עירוני מודיעין

**מועדון כדורגל עירוני מודיעין** היא קבוצת כדורגל ישראלית מהעיר מודיעין- מכבים-רעות, המשחקת בליגה הלאומית.

## היסטוריה
### ההקמה וליגה ג'
הקבוצה הוקמה בשנת 2009 ביזמת תושב העיר עיתונאי הספורט לשעבר בידיעות אחרונות דוד בן שימול וראש עיריית מודיעין מכבים רעות חיים ביבס, ומשחקה הראשון אי פעם התקיים בספטמבר 2009, במשחק נגד מכבי שגב שלום בליגה ג', שם היא ניצחה 1–5 בסיבוב השני של גביע המדינה לעונת 2009/2010.

בעונתה הראשונה בליגה (2009/2010) סיימה מודיעין במקום השישי עם 23 נקודות ב-16 משחקים. בעונתה השנייה סיימה מודיעין במקום הרביעי עם 52 נקודות ב-24 משחקים. בעונתה השלישית (2011/2012) סיימה מודיעין במקום הראשון ולקחה את האליפות עם 79 נקודות ב-28 משחקים ועלתה לליגה ב'. באותה עונה שברה מודיעין שיא כשניצחה את הפועל רמלה בתוצאה הגבוהה 0–21.

### ליגה ב'
בעונתה הראשונה של מודיעין בליגה ב' (2012/2013) סיימה במקום השביעי ובעונתה השנייה סיימה במקום הרביעי והעפילה לפלייאוף העלייה לליגה א' שם ניצחה הקבוצה 0–1 את בית"ר גבעת זאב, אך בסיבוב השני הפסידה 0–1 להפועל רהט מה שהשאיר אותה בליגה ב'. בעונתה השלישית סיימה מודיעין במקום השני, מרחק ארבע נקודות בלבד מבני אילת שעלתה על חשבונה לליגה א'. בעונת 2015/2016 וגם בעונה שאחריה סיימה מודיעין במקום החמישי. בעונת 2017/2018 סיימה הקבוצה במקום השמיני ובעונה שאחריה סיימה במקום השביעי. בעונת 2019/2020 סיימה מודיעין במקום ה-11, הנמוך ביותר אליו הגיעה בליגה ב'.

בקיץ 2020 ולקראת עונת 2020/2021, קנתה עירוני מודיעין 12 שחקנים חדשים, ביניהם שלומי ארבייטמן (העונה כונתה על ידי האוהדים כ"עונת הגלאקטיקוס"), במטרה להעפיל לליגה א'. העונה נפתחה רק בחודש דצמבר והוקפאה בגלל התפשטות נגיף קורונה. ב-9 במרץ 2021 הוחזרה הליגה ומודיעין סיימה במקום הרביעי בבית א'.

את עונת 2021/22 סיימה עירוני מודיעין במקום הראשון בליגה ב' דרום ב' והעפילה לראשונה בתולדותיה לליגה א'. ההישג הגיע לאחר ניצחון בתוצאה 0–2 במחזור האחרון של הפלייאוף, ב-2 באפריל 2022, על מכבי עירוני נתיבות, שהחזיקה עד למשחק במקום הראשון.

### ליגה א'
בעונתה הראשונה של עירוני מודיעין בליגה א' (2022/2023) סיימה במקום ה-11, לאחר שהשתתפה במאבקי תחתית.
מאמנה של הקבוצה, שי מאור. התפטר במהלך עונה זו והפך להיות מנהל מקצועי, אותו החליף כדורגלן העבר חיים לוי. 

בעונה 2023/2024 חוותה הקבוצה עונה מוצלחת יותר תחתיו של מאמנה, ארז בנודיס. הקבוצה סיימה את העונה במקום השלישי כאשר במרבית העונה התחרתה על המקום הראשון שמקנה עלייה לליגה הלאומית. בשלב הראשון של הפלייאוף שיחקה הקבוצה מול שמשון תל אביב שסיימה במקום הרביעי והפסידה לה ובכך הודחה מהפלייאוף וסיימה את העונה.

ב-22 באפריל 2025 לקראת סיום עונת 2024/2025 הבטיחה את העפלתה לליגה הלאומית לראשונה בתולדותיה.

## אצטדיון
אצטדיונה הביתי של הקבוצה הוא אצטדיון עירוני מודיעין, המשמש את קבוצת הבוגרים ומכיל כ-500 מקומות עמידה. לאחר העפלתה של מודיעין לליגה הלאומית הוחלט לשפץ את המגרש: להחליף את הדשא ולהקים עמדת שידור. תוכניות מ-2017 להרחבת המגרש לאלף מקומות ישיבה וקירויו מחדש הוקפאו בשל התוכנית לקדם בניית אצטדיון עירוני חדש שניתן יהיה להרחיבו לפי הצורך אף כמגרש לנבחרת הלאומית.

## ראו גם
* כדורגלני עירוני מודיעין שיש להם ערך בוויקיפדיה
* בנות עירוני מודיעין

## קישורים חיצוניים

* 

## הערות שוליים

קטגוריה:מודיעין-מכבים-רעות: ספורט
קטגוריה:קבוצות כדורגל ישראליות
קטגוריה:קבוצות כדורגל שהוקמו ב-2009
Embers

"**Embers**" (בעברית: "**גחלים**") הוא שיר שהוקלט על ידי הזמר הבריטי ג'יימס ניומן. השיר יצג את הממלכה המאוחדת באירוויזיון 2021.

## רקע
ב-27 בפברואר 2020, רשות השידור הבריטית (BBC) הכריזה כי ניומן נבחר לייצג את הממלכה המאוחדת באירוויזיון 2020, עם השר "My Last Breath". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-19 בפברואר 2021, רשות השידור הבריטית אישרה כי ניומן ימשיך לייצג את הממלכה המאוחדת באירוויזיון 2021.

## באירוויזיון
המהדורה ה-65 של האירוויזיון תתקיים ברוטרדם, הולנד ותורכב משני חצאי גמר ב-18 במאי וב-20 במאי 2021, ומגמר ב-22 במאי 2021. על פי כללי האירוויזיון, כל מדינה משתתפת, למעט המדינה המארחת (הולנד) וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. כחברה בחמש המדינות הגדולות, הממלכה המאוחדת מעפילה אוטומטית לגמר. בגמר שנערך ב-22 במאי ניומן ביצע את השיר וסיים במקום האחרון כשקיבל אפס נקודות.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2021
קטגוריה:שירי הממלכה המאוחדת באירוויזיון
קטגוריה:שירים באנגלית
קטגוריה:סינגלים בהוצאת BMG רייטס מנג'מנט
יחסי טאיוואן–מקסיקו

**יחסי טאיוואן–מקסיקו** הם היחסים הדיפלומטיים בין מקסיקו לרפובליקה הסינית (טאיוואן). שתי המדינות חברות ב-APEC.

## היסטוריה
החל משנת 1949 שמרה מקסיקו על יחסים דיפלומטיים עם ממשלת קוומינטנג של הרפובליקה הסינית. עם זאת, היחסים הרשמיים בין מקסיקו לרפובליקה הסינית (טאיוואן) הסתיימו בשנת 1971 כאשר מקסיקו הצביעה בעד החלטה 2758 של העצרת הכללית של האו"ם שהכירה ברפובליקה העממית של סין (סין היבשתית) "כנציגה הלגיטימית היחידה של סין באומות המאוחדות". מאז אימוץ החלטת 2758 של האו"ם, מקסיקו מקיימת יחסים דיפלומטיים רשמיים עם סין היבשתית ויחסים דיפלומטיים לא רשמיים עם טאיוואן מאז 1972.

על מנת לקדם את הסחר, בשנת 1990 פתחה מקסיקו משרד "שירותי סחר מקסיקני" בטאיפיי (שלא החזיק במעמד דיפלומטי). המשרד שודרג מאוחר יותר בשנת 1991 כך שיכלול אגף קונסולרי והוא נודע בכינוי "משרד המסחר, התיעוד והתרבות המקסיקני". בשנת 1993 פתחה טייוואן "משרד כלכלי ותרבות של טאיפיי" במקסיקו סיטי. שתי הנציגויות משמשות באופן לא רשמי כשגרירויות דה פקטו.

בשנת 1991 הציעה ממשלת טאיוואן טיסות ישירות בין טאיוואן למקסיקו עם צ'יינה איירליינס לממשלתו של נשיא מקסיקו קרלוס סלינס, אולם מעולם לא נעשו פעולות לקידום ההצעה. באותה שנה, פקיד ממשל מקסיקני בכיר השתתף ביום הלאומי ה-42 של הרפובליקה הסינית. לאחר מספר מחאות של הרפובליקה העממית של סין על המקרה, סגן שר החוץ המקסיקני, אנדרס רוזנטל גוטמן, הבטיח לסיים את כל הביקורים של גורמים ממשלתיים מקסיקניים בטאיוואן. בשנת 1994 ביקר ראש ממשלת טאיוואן ליין ג'אן  במקסיקו ונפגש עם נשיא מקסיקו קרלוס סלינס והמועמד לנשיאות ארנסטו סדייו.

גם מקסיקו וגם טאיוואן חברות ב-APEC. בנובמבר 2002 ביקר נציג הנשיא הטאיוואני יואן לי בלוס קאבוס שבמקסיקו כדי להשתתף בפסגת APEC.

## יחסי סחר
ממוזער|בניין המארח את "משרד שירותי המסחר, התיעוד והתרבות המקסיקני" בטאיפיי
טאיוואן היא המשקיעה השלישית בגודלה במקסיקו מאסיה ושותפת הסחר התשיעית בגודלה של מקסיקו בעולם. בשנת 2018 הסתכם המסחר הכולל בין שתי המדינות בשווי של 8 מיליארד דולר. במאי 2012 נחתם מזכר לבדיקת הסכם סחר חופשי בין שתי המדינות.

## נציגויות דיפלומטיות
* למקסיקו משרד קישור בטאיפיי המכונה "משרד המסחר, התיעוד והתרבות המקסיקני".
* לטאיוואן משרד קישור במקסיקו סיטי המכונה "המשרד הכלכלי והתרבותי של טאיפיי במקסיקו" (*Oficina Económica y Cultural de Taipei en México*).

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Tout l'univers

"**Tout l'univers**" (בעברית: "**כל היקום**") הוא שיר שהוקלט על ידי הזמר השווייצרי גיונס טירס. השיר ייצג את שווייץ באירוויזיון 2021 שהתקיים ברוטרדם שבהולנד.

## רקע
ב-4 במרץ 2020, רשות השידור השווייצרית (SRF) הכריזה כי גיונס טירס נבחר לייצג את שווייץ באירוויזיון 2020, עם השיר "Répondez-moi". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-2021, רשות השידור השווייצרית אישרה כי גיונס טירס ימשיך וייצג את שווייץ באירוויזיון 2021.

## באירוויזיון
המהדורה ה-65 של האירוויזיון התקיימה ברוטרדם, הולנד והורכבה משני חצאי גמר ב-18 במאי וב-20 במאי 2021, ומגמר ב-22 במאי 2021. על פי כללי האירוויזיון, כל מדינה משתתפת, למעט המדינה המארחת (הולנד) וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. שווייץ שובצה להתמודדות בחציו השני של חצי הגמר השני. ב-20 במאי 2021, ביצע גיון את השיר בחצי הגמר, והגיע למקום הראשון עם 291 נקודות. ב-22 במאי, בגמר התחרות, הגיע גיון למקום השלישי עם 432 נקודות.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2021
קטגוריה:שירים בצרפתית
קטגוריה:שירי שווייץ באירוויזיון
קטגוריה:סינגלים שהגיעו למקום הראשון בשווייץ
רנה קורנרייך גליסן

**רנה קורנרייך גליסן** (באנגלית: **Rena Kornreich Gelissen**, נולדה בשם **רנה קורנרייך**; 24 באוגוסט 1920 – 8 באוגוסט 2006) הייתה אמריקאית ממוצא יהודייה ילידת פולין, שהתפרסמה בספר זכרונותיה, "הבטחתה של רנה: סיפורן של אחיות באושוויץ", סיפור הישרדותה במחנות הריכוז הנאציים עם אחותה דנקה.

## ביוגרפיה
רנה נולדה בפולין קטן שבפולין לחיים ושרה קורנרייך. היו לה שלוש אחיות: גרטרוד, זוסיה ודנקה. היא ואחותה גדלו בטיליץ , אך לאחר הפלישה הנאצית ברחו לסלובקיה. כדי להגן על האנשים שהסתירו אותה, היא הסגירה את עצמה לשלטונות הנאציים ונשלחה לאושוויץ. היא הייתה בטרנספורט הראשון של נשים יהודיות שיצא למחנה הריכוז אושוויץ, ב-25 במרץ 1942, טרנספורט שהגיע למחנה זה ב-26 במרץ. שם קועקעה במספר 1716, בהיותה האישה מספר 716 שנכנסה למחנה. שלושה ימים לאחר מכן הצטרפה אליה אחותה דנקה, שם התחשל ביניהן קשר חזק של אהבה וחמלה, שעזר להם לשרוד למעלה משלוש שנות כליאתן במחנה בתנאי רעב, עבודת פרך והתעללות. בשנים אלה חמקו רנה ואחותה בקושי מהניסויים הנאציים, עברו עבודות כפייה ובינואר 1945 הוצעדו בצעדת מוות למחנה הריכוז רוונסברוק.

רנה ודנקה שוחררו בנוישטטט-גלווה (Neustadt-Glewe)  ב-2 במאי 1945. ההערכה היא כי הוריהם נרצחו באושוויץ. גורלה של אחותן זוסיה וילדיה לא ידוע. אחותם הבכורה, גרטרוד, היגרה לארצות הברית בשנת 1921. רנה ודנקה נסעו להולנד ועבדו עבור הצלב האדום הבינלאומי. ב-29 ביולי 1947 התחתנה רנה עם ג'ון גליסן, שהיה מפקד צוות הסיוע של הצלב האדום שהעניק לרנה ואחותה אוכל ומקלט בשנת 1945. בשנת 1954 היגרו רנה ומשפחתה לארצות הברית. בשנת 1951 היגרו דנקה ובעלה אליאס ברנדל לארצות הברית. הן נימקו זאת ברצונן לא לחיות באירופה של המלחמה הקרה או בכל מקום שבו תצטרכנה להתמודד שוב עם מלחמה או אלימות.

בשיתוף עם הסופרת הת'ר דיון מקאדם, סיפרה רנה את סיפור הישרדותה במחנות הריכוז הנאצים הגרמנים עם אחותה הצעירה דנקה. הסיפור נעשה לספר שכותרתו "הבטחתה של רנה: סיפורן של אחיות באושוויץ", שיצא לאור בשנת 1995. הספר התקבל היטב, תורגם להולנדית בשם Rena's belofte, לסלובקית בשם Sestrin slub, וכן לגרמנית, ליפנית, ולטורקית, ורנה התראיינה רבות בנושא.

רנה נפטרה בשנת 2006, יותר מ-60 שנה לאחר שחרורה, בקונטיקט, בגיל 85. רנה הותירה אחריה את בתה, סילביה ושלושת בניה, ג'וזף, פיטר ורוברט. היא קבורה בבית אל, קונטיקט. ארבע שנים אחר כך, בשנת 2010, נפטר בעלה של רנה, ג'ון, ונקבר לצידה. אחותה, דנקה, נפטרה ב-21 בנובמבר 2012.

## לקריאה נוספת

* 


## קישורים חיצוניים
* מאמר ב-The History Place
* מאמר, באתר של הת'ר דיון מקאדם
* ראיון שנתנה גליסן לקרן השואה של אוניברסיטת דרום קליפורניה, 1996
* 

## הערות שוליים

קטגוריה:מהגרות מפולין לארצות הברית
קטגוריה:יהודים שהיגרו מפולין לארצות הברית
קטגוריה:נשים ומלחמת העולם השנייה
קטגוריה:אמריקאים ממוצא פולני-יהודי
קטגוריה:יהודיות פולניות
קטגוריה:אסירים במחנה הריכוז אושוויץ
קטגוריה:אסירים במחנה הריכוז ראוונסבריק
קטגוריה:אמריקאיות שנולדו ב-1920
קטגוריה:אמריקאים שנולדו ב-1920
קטגוריה:אמריקאים שנפטרו ב-2006
קטגוריה:אמריקאיות שנפטרו ב-2006
צביקה קראוס

**צביקה קראוס** (נולד ב-16 בנובמבר 1964) הוא קצין צה"ל במילואים בדרגת תת-אלוף, כיהן כקצין חימוש ראשי של צה״ל (כיום קצין הטכנולוגיה והאחזקה הראשי)

## ביוגרפיה
צביקה נולד בחיפה ולמד בתיכון בסמ"ת. הוא בעל תואר ראשון במדעי החברה וחינוך מאוניברסיטת חיפה (1993), תואר שני במדע המדינה מאוניברסיטת חיפה (1995), ובוגר המכללה לביטחון לאומי ותואר שני בביטחון לאומי מאוניברסיטת חיפה (2008).

שירת בצה"ל בחיל החימוש. שימש כקצין חימוש במספר רב של תפקידים בשדה ובמטה וביניהם באגד ארטילרי במילואים, קצין חימוש בחטיבת חי"ר במילואים  ועוזר קצין חימוש באוגדת שריון סדירה. ב-1993 מונה למפקד סדנת רק"ם, לאחר מכן שימש קצין חימוש בבית הספר לשריון ועוזר קצין חימוש בבאלי"ש. ב-1998 מונה לקצין חימוש של אוגדת שריון במילואים ובשנת 2000 מיד עם פרוץ האינתפידה השנייה מונה לקצין חימוש של אוגדת יהודה ושומרון. תקופה המאופיינת בפעילות ומבצעים רבים ביניהם ״חומת מגן״  ב-2002 מונה לראש ענף שדה ותורה במפקדת קצין החימוש הראשי. ב-2004 מונה לקצין החימוש של פיקוד הדרום בדרגת אל"ם. ב-2008 מונה למפקד מרכז ציוד לחימה וחלפים.

בשנים 2010 עד 2014 כיהן כקצין חימוש ראשי.

לאחר שחרורו בחר ללכת לכיוון העסקי הפרטי הקים חברת ייעוץ פרטית וחברה ליבור ושיווק. משמש  דירקטור בגופים שונים בהם החברה לשיקום ולפיתוח הרובע היהודי, וקבוצת אברות תעשיות.

כיום בעלים של מפעל לייצור רכיבים אלקטרוניים, יבוא חלקי חילוף ומוצרים בתחום החקלאות  ועוד  

קראוס הוא חבר תנועת הביטחוניסטים.

נשוי לאסנת ואב לארבעה. מתגורר בקיבוץ כפר עזה.
## קישורים חיצוניים
*תת-אלוף צביקה קראוס, באתר עמותת חיל הטכנולוגיה והאחזקה
*

## הערות שוליים

קטגוריה:קציני חימוש ראשיים
קטגוריה:תתי-אלופים בצה"ל
קטגוריה:בוגרי אוניברסיטת חיפה
קטגוריה:בוגרי בסמ"ת
קטגוריה:בוגרי המכללה לביטחון לאומי
קטגוריה:חברי הביטחוניסטים
קטגוריה:כפר עזה: אישים
קטגוריה:יועצים ישראלים
קטגוריה:ישראלים שנולדו ב-1964
רולנד וינסטון

**רולנד וינסטון** (12 בפברואר 1936 - 8 בפברואר 2025) היה דמות מובילה בתחום האופטיקה ויישומיה על אנרגיה סולארית, ולעיתים הוא כונה "אבי האופטיקה הלא-מדמה". וינסטון המציא את המרכז הפרבולי (CPC), טכנולוגיה פורצת דרך באנרגיית השמש. וינסטון היה עמית גוגנהיים, ראש המחלקה לפיזיקה באוניברסיטת שיקגו, חבר בסגל המייסד של אוניברסיטת מרסד בקליפורניה וראש המכון המתקדם לטכנולוגיות סולאריות בקליפורניה.

וינסטון החזיק ביותר מ-25 פטנטים, שהיו קשורים בעיקר לאנרגיה סולארית, ונאמר עליו כי הוא בעל "פטנט על השמש".

## חינוך
וינסטון למד במכללת שימר בשנת 1950, ועבר לאוניברסיטת שיקגו לאחר שנתיים. הוא קיבל תואר ראשון ממכללת שימר בשנת 1953, בכיתת בוגרים של 11, כולל הקוסמולוג העתידי ג'רום קריסטיאן. קיבל תואר ראשון מאוניברסיטת שיקגו בשנת 1956.

וינסטון נותר באוניברסיטת שיקגו ללימודי תואר שני בפיזיקה, אותם השלים בשנת 1957 וקיבל תואר דוקטור בשנת 1963. בלימודיו שיתף פעולה עם יויצ'ירו נאמבו וסוברהמניאן צ'נדראסקאר. עבודת הדוקטורט של וינסטון עסקה בנושא "השפעות על-עדינות נצפות בלכידת מיואונים על ידי גרעינים מורכבים."

## קריירה מדעית
וינסטון פיתח בתחילה את הרעיון הבסיסי של המרכז הפרבולי לשימוש במחקר קרינת צ'רנקוב בזמן שעבד במעבדה הלאומית ארגון בשנת 1966. מאוחר יותר, בשנת 1974, פיתח את הרעיון הבסיסי להמצאת המרכז הסולארי בתגובה לשאלת מנהל במעבדה הלאומית ארגון, רוברט זאקס, אם ניתן יהיה להרחיב את הגישה הפרבולית ליישומי אנרגיה סולארית, ואם כן, האם היא תהיה עדיפה על המערכות הקיימות שהשתמשו בהן, מערכות אופטיות מדמות.

יתרון מרכזי של המרכז הפרבולי על פני מרכזים מדמים הוא בהשגת יעילות גבוהה מבלי להזדקק למעקב אחר השמש. בעבר האמינו המדענים כי אי-אפשר לתכנן ריכוז יעיל בלי מעקב שמש. המרכז הפרבולי קיבל תשומת לב תקשורתית ניכרת בזכות יכולתו לתפקד גם בשמיים מעוננים.

וינסטון וג'וזף או'גלגר המציאו גרסה מעודנת יותר של המרכז הסולרי בשנת 1982, שהייתה קטנה יותר וביטלה את הצורך בשכבת זכוכית נוספת.

בשנת 1988, תוך שימוש בטכניקה חדשה מבוססת מראה, קבעו וינסטון וצוותו שיא חדש לריכוז אנרגיית השמש, בריכוז אור השמש ליותר מפי 60,000 מעוצמתו הרגילה.

בשנים 1989–1995 היה וינסטון יו"ר המחלקה לפיזיקה באוניברסיטת שיקגו. בנוסף לעבודות האנרגיה הסולארית שלו, הוא המשיך לעבוד בתחום המקורי שלו בפיזיקה באנרגיה גבוהה, וערך ניסויים בארגון ובפרמילאב.

בשנת 2003 פרש וינסטון מאוניברסיטת שיקגו, שם עבד ולמד מאז 1952, כדי להצטרף לסגל המייסד של אוניברסיטת מרסד בקליפורניה. עם זאת הוא נותר מחובר לאוניברסיטת שיקגו ולעיר שיקגו, ונשאר מזוהה עם מכון אנריקו פרמי באוניברסיטה. בשנת 2004 הוא שיתף פעולה עם חברת Solargenix Energy בשיקגו כדי ליצור מערכות קירור וחימום סולאריות משולבות בגג.

## פרסים והוקרה
וינסטון זכה בפרסים רבים במהלך הקריירה שלו, כולל מלגת גוגנהיים בשנת 1977 ופרס ג'וזף פראונהופר על "הישגים משמעותיים בהנדסת אופטיקה" מטעם האגודה האופטית באמריקה בשנת 2009. הוא נבחר לנציג ארצות הברית לאגודה הבינלאומית לאנרגיה סולארית בשנת 1991.

ההתקנים אליהם נקשר שמו של וינסטון כוללים את המרכז הפרבולי עצמו, המכונה לעיתים "קולט שמש וינסטון", וקונוס וינסטון.

וינסטון נפטר ב-8 בפברואר 2025.

## ספרים

* 
* 


## מקורות המזכירים את רולנד וינסטון

* 
* 
* 


## קישורים חיצוניים
* פרופיל סגל UC Merced

## הערות שוליים




קטגוריה:סגל אוניברסיטת שיקגו
קטגוריה:בעלי תואר דוקטור מאוניברסיטת שיקגו
קטגוריה:פיזיקאים אמריקאים
קטגוריה:ממציאים אמריקאים
קטגוריה:אנרגיה סולארית
קטגוריה:אמריקאים שנולדו ב-1936
קטגוריה:אמריקאים שנפטרו ב-2025
פרדוקס החברות

**פרדוקס החברות** היא תופעה שנצפתה לראשונה על ידי הסוציולוג סקוט ל. פלד בשנת 1991, ולפיה לרוב האנשים יש פחות חברים מאשר לחברים שלהם, בממוצע. ניתן להסביר זאת כצורה של הטיה מדגמית בה אנשים עם יותר חברים נוטים יותר להיות בקבוצת החברים שלך. לחלופין, יש פחות סיכוי להיות חבר עם מישהו שיש לו מעט מאוד חברים. זאת בניגוד לדעה הרווחת בקרב רוב האנשים, המאמינים שיש להם יותר חברים מאשר לחברים שלהם.

הופעת הפרדוקס ניתנת להסברה כתוצאה מהתכונות המתמטיות הכלליות של הרשתות החברתיות. המעגל החברתי של כל אדם שונה מאחד לרעהו, לרובנו יש כמה חברים וביניהם גם אנשים המקושרים יתר על המידה עם רשת חברתית ענפה במיוחד. הקבוצה הקטנה הזו של אנשים המקושרים יתר על המידה, אנשים עם חברים רבים שהם חלק מהמעגל החברתי שלך, היא זו שמגדילה את הפופולריות הממוצעת של החברים שלך.

לא זאת בלבד שהפופולריות יוצאת הדופן של אותם קומץ אנשים המקושרים יתר על המידה מעוותת את הפופולריות הממוצעת של חברים הקשורים אליהם, אלא שלמרות שאנשים כמותם נדירים, הם מופיעים גם במספר יוצא דופן של מעגלים חברתיים.

[טקסט=|ממוזער|נתונים ממחקר של ג'יימס קולמן שעקב אחר חברויות בבתי ספר בשנת 1961[9], הצמתים מציינים את בנות בית הספר המקושרים בין אחד לשני על ידי קשרים חברתיים. מספר הראשון המצוין בכל צומת מתייחס לכמות החברים שיש לאותה ילדה, המספר השני מתייחס לכמות החברים של החברים של אותה ילדה. לדוגמה, הילדה בצומת הימית התחתונה בעלת שני חברים ואילו מספר החברים של החברים שלה נעמד ב 3.5 בממוצע. רשת החברתית המתוארת באיור ישנן ארבע עשרה ילדות, לחברים של תשע מהבנות יש יותר חברים מלבנות עצמן, לשתי בנות מהקבוצה יש מספר הזהה למסר החברות שלהן ואילו רק שלוש בנות יותר. פופולריות מחברותיהן. בממוצע, לבנות בדוגמה יש 2.6 חברות בעוד ממוצע החברות של החברות שלהן הוא 3.2.](https://he.wikipedia.org/wiki/%D7%A7%D7%95%D7%91%D7%A5:%D7%A8%D7%A9%D7%AA_%D7%97%D7%91%D7%A8%D7%AA%D7%99%D7%AA.png)
## יישום
בשנת 2009 בעיצומה של התפרצות מחלת שפעת, צוות חוקרים מאוניברסיטת הרווארד ביצע מחקר אחר התפשטות הנגיף בקרב קבוצת סטודנטים.

המחקר כלל שתי קבוצות המכילות 744 סטודנטים, הקבוצה הראשונה כללה סטודנטים שנבחרו באופן אקראי בעוד הקבוצה השנייה הכילה חברים שנבחרו על ידי הסטודנטים שבקבוצה הראשונה. בהתבסס על נתונים קליניים מהמחקר, התפרצות המחלה בקבוצת החברים הופיעה כ-13.9 ימים לפני ההתפרצות בקרב הקבוצה של הנבדקים הרנדומליים.

התופעה נבעה מנוכחות של אנשים מרכזיים (Centrality) המהווים נקודות ממשק ברשתות חברתיות רבות. המחקר תרם בין השאר במציאת דרכים לזיהוי מוקדם של אתרי התפרצות וכדרך לחיזוי והאטת התפשטות מגפות.

במאמר שפורסם בשנת 2013 נבדקה השפעת פרדוקס החברות ברשת החברתית Twitter. המחקר התבסס על מאגרי מידע המכילים 476 מיליון ציוצים שהם 20%-30% מכלל הציוצים שפורסמו מחודש יוני עד לחודש דצמבר בשנת 2009. החוקרים הוכיחו שהפרדוקס תקף עבור יותר מ-98% ממשתמשי Twitter. היות שהרשת החברתית Twitter בעלת כיווניות מוגדרת, כאשר משתמש a עוקב אחר משתמש b הוא חשוף למידע שמשתמש b משתף ואילו משתמש b אינו חשוף למידע שהעוקב שלו משתף (בניגוד לרשת החברתית facebook לדוגמה), הצליחו החוקרים לפתח את הפרדוקס אל המרחב הווירטואלי: לחברים/עוקבים של משתמש יש יותר עוקבים מאשר למשתמש עצמו, בממוצע.

## לקריאה נוספת
* 
* 

## קישורים חיצוניים

## הערות שוליים

קטגוריה:ידידות
קטגוריה:תורת הגרפים
קטגוריה:רשתות חברתיות
סטיב סימס

**סטיבן דאגלס סימס** (באנגלית: **Steven Douglas Symms**; 23 באפריל 1938 – 8 באוגוסט 2024) היה פוליטיקאי ושדלן אמריקאי, שכיהן כחבר הסנאט של ארצות הברית מטעם מדינת איידהו במשך תריסר שנים, מ-1981 עד 1993, וקודם לכן כנציג מחוז הקונגרס הראשון של המדינה בבית הנבחרים של ארצות הברית בשנים 1973–1981. סימס היה חבר המפלגה הרפובליקנית ושותף בחברת שדלנות שפעלה בוושינגטון הבירה.

## ביוגרפיה
סימס נולד באפריל 1938 בנמפה, העיר השלישית בגודל אוכלוסייתה באיידהו. הוא למד בבתי הספר הציבוריים של מחוז קניון, והשלים את לימודיו התיכוניים בתיכון קלדוול בשנת 1956. באוניברסיטת איידהו למד גננות, שם היה בנוסף סנטר בקבוצת הפוטבול של האוניברסיטה וחבר באחווה סיגמא נו. הוא סיים את לימודיו בשנת 1960 עם תואר ראשון בחקלאות, ואז שירת בחיל הנחתים של ארצות הברית במשך שלוש שנים, ולאחר מכן עבד כטייס פרטי וכחקלאי המגדל מטעי תפוחים. בין השנים 1969–1972 הוא היה עורך משותף של עיתון האוניברסיטה, "The Idaho Compass".

בבחירות 1972 התמודד סימס אל הקונגרס האמריקאי, והטעים את הקריירה שלו כחקלאי תפוחים באמצעות הסיסמה "תנגסו בממשלה הגדולה!". בגיל 34 נבחר אל מושב פתוח בבית הנבחרים של ארצות הברית, ומאז נבחר שלוש פעמים נוספות לייצוג מחוז הקונגרס הראשון. בשנת 1980 ניהל מסע בחירות אל הסנאט של ארצות הברית. בסיוע מימון לאומי, הוא הדיח את הסנאטור הוותיק פרנק צ'רץ', וזכה בפער זעום בן פחות מאחוז. סימס נבחר מחדש בשנת 1986, והביס את מושל איידהו הדמוקרטי ג'ון אוונס בבחירות עיקשות וצמודות נוספות. ב-1981 נמנה סימס בין הסנאטורים הרפובליקנים שהביעו בפני הבית הלבן של רונלד רייגן את אי-שביעות רצונם ממינויה של סנדרה דיי או'קונור לבית המשפט העליון של ארצות הברית, בין היתר בשל אי-נכונתה לבטל את פסק דין רו נגד וייד.

במהלך הבחירות לנשיאות ארצות הברית 1988, טען סימס בריאיון עיתונאי לתחנת רדיו כי ישנו תצלום משנות ה-60 בו נראית קיטי דוקאקיס, רעייתו של המועמד הדמוקרטי לנשיאות מייקל דוקאקיס, מבעירה את דגל ארצות הברית תוך מחאה נגד מלחמת וייטנאם. קיטי דוקאקיס הכחישה בזעם את הטענה של סימס וקבעה כי היא "שגויה לחלוטין ומתחת לבוז", וסימס הודה מאוחר יותר שאין ביכולתו לבסס טענתו. אף על פי כן, הריאיון של סימס הסב תשומת לב לאומית, מכיוון שהעיתונות החלה לחפש את התצלום עליו סיפר סימס. פרשת שריפת הדגל לכאורה הייתה רק אחת מבין עשרות שמועות כוזבות שהופצו נגד דוקאקיס במהלך הבחירות ב-1988.

סימס היה אחד מששת הסנאטורים שהצביעו נגד "חוק האמריקאים עם מוגבלויות" בשנת 1990. במהלך כהונתו, החזיק במושב שולחן הממתקים של הסנאט. הוא בחר שלא להתמודד לתקופת כהונה שלישית בסנאט בבחירות 1992, ואת מקומו תפס ראש עיריית בויסי דירק קמפת'ורן, לימים מושל איידהו ומזכיר הפנים של ארצות הברית. לאחר שעזב את הסנאט האמריקאי בראשית ינואר 1993, סימס הקים חברת ייעוץ עסקי בשם ".Symms, Lehn Associates, Inc". בינואר 1999 נעשה לשותף במשרד השדלנות "Symms & Haddow Associates", אליו הצטרפו בינואר 2001 אישים אחדים בהם הסנאטור לשעבר דניס דיקונסיני מאריזונה.

סימס נפטר בביתו שבווירג'יניה ב-8 באוגוסט 2024, בגיל 86.

## קישורים חיצוניים

* 
* 
* 

## הערות שוליים

קטגוריה:אמריקאים ילידי איידהו
קטגוריה:בוגרי אוניברסיטת איידהו
קטגוריה:טייסים אמריקאים
קטגוריה:חברי בית הנבחרים של ארצות הברית מאיידהו
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית מאיידהו
קטגוריה:סנאטורים חברי המפלגה הרפובליקנית
קטגוריה:שדלנים אמריקאים
קטגוריה:אמריקאים שנולדו ב-1938
קטגוריה:אמריקאים שנפטרו ב-2024
ג'הייבה פלויד

**ג'הייבה ג'מאל פלויד** (באנגלית: **Jehyve Jamal Floyd**; נולד ב-27 ביוני 1997) הוא כדורסלן אמריקאי המשחק בעמדת הסנטר בבני הרצליה מליגת העל בכדורסל.

## קריירת תיכון ומכללות
פלויד למד בבית הספר תיכון בעיר הולדתו סיירוויל, ניו ג'רזי. בעונתו האחרונה, ב-2014, הוא נבחר לפריצת השנה בעיר ולחמישיית העונה באזור בזמן ששימש כקפטן הקבוצה.

פלויד שיחק כדורסל מכללות במכללת הצלב הקדוש, ונחשב לאחד משחקני ההגנה הטובים ביותר בפטריוט ליג. ב-2018 וב-2019 נבחר לחמישיית ההגנה ולשחקן ההגנה של העונה באזור, ואף הוכנס לחמישיות העונה (השלישית ב-2018 והשנייה ב-2019).

בשנתו האחרונה במכללות העמיד פלויד ממוצעים של 12.9 נקודות, 6.1 ריבאונדים, 3.5 אסיסטים ו-2.4 חסימות וקלע ב-67% מהשדה, מקום שלישי בחטיבה I של ה-NCAA. הוא מדורג ראשון באחוזי שדה בקריירה בפטריוט ליג (65.6%) ושני בחסימות בקריירה במכללת הצלב הקדוש.

## קריירה מקצועית
לאחר שלא נבחר בדראפט ה-NBA 2019 הצטרף פלויד לריזן לודוויגסבורג מהבונדסליגה הגרמנית, אך עזב אותה לפני שהופיע במשחק אחד וב-13 בספטמבר חתם בלאריסה מליגת העל היוונית בכדורסל. וב-20 משחקים העמיד ממוצעים של 5.1 נקודות ו-5 ריבאונדים וסיים כמלך החסימות של הליגה עם 44 (2.2 למשחק).

בקיץ 2020 חתם פלויד בפרומיתאס פטרס מהליגה היוונית וזכה עימה בסופר קאפ, אך שוחרר וב-12 באוקטובר חתם בהפועל גלבוע גליל מליגת העל בכדורסל. הוא סיים את העונה הסדירה עם ממוצעים של 10.7 נקודות, 7.6 ריבאונדים ו-1.8 אסיסטים למשחק, וסיים כמלך החסימות של הליגה עם 1.7 למשחק. הוא קלע ב-72.4% לשתי נקודות והוליך את הליגה גם בנתון זה. ב-3 ביוני 2021 קלע שיא קריירה של 25 נקודות, 10 ריבאונדים, 10 מ-10 מהשדה ו-42 נקודות מדד בניצחון 91–89 על הפועל ירושלים במשחק השני של רבע גמר פלייאוף עונת . הוא הוביל את הקבוצה לגמר הליגה, בו הפסידה 1–2 למכבי תל אביב בסדרת הטוב מ-3.

ב-7 ביולי 2021 חזר פלויד ליוון וחתם בפנאתינאיקוס מהיורוליג. עם זאת, בדצמבר הוא שוחרר וחתם בפנרבחצ'ה מליגת העל הטורקית.

ב-24 ביוני 2022 הוא חתם בגלאטסראיי הטורקית ובקיץ שיחק במדי פיניקס סאנס בליגת הקיץ של ה-NBA. במרץ 2023 הוא שוחרר מהקבוצה בהסכמה הדדית.

ב-13 ביוני 2023 חתם פלויד בפרומיתיי האוקראינית מהליגה הלטבית-אסטונית, אך שוחרר כעבור חודש מבלי ששיחק. ב-23 בפברואר 2024 הוא חתם במרקזפנדי דניזלי מליגת העל הטורקית, וב-7 במאי חתם לשארית עונת  בבני הרצליה מליגת העל בכדורסל.

## קישורים חיצוניים

*פרופיל, באתר מנהלת ליגת העל בכדורסל
*

## הערות שוליים

קטגוריה:אמריקאים ילידי ניו ג'רזי
קטגוריה:כדורסלני פנאתינאיקוס
קטגוריה:כדורסלני הפועל גלבוע גליל
קטגוריה:כדורסלני גלאטסראיי
קטגוריה:כדורסלני פנרבחצ'ה
קטגוריה:סנטרים (כדורסל)
קטגוריה:ניו ג'רזי: כדורסלנים
קטגוריה:כדורסלני בני הרצליה
קטגוריה:ספורטאים אמריקאים בישראל
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:בוגרי מכללת הצלב הקדוש
קטגוריה:אמריקאים שנולדו ב-1997
הדיבר ה-11

**הדיבר ה-11** הוא סרט מ-1975 בבימויו של שלמה סוריאנו, הסרט יצא בהפקה משותפת ישראלית-גרמנית. הסרט נאסר לצפייה והקרנה בישראל עקב תכניו הפורנוגרפיים, אך הופץ מאוחר יותר באופן פיראטי על גבי קלטות וידאו.

## עלילה
ביבי לוין הוא בחור כפרי ותמים החסר ניסיון במיניות, שעובר לגור בבית סבתו בתל אביב. על מנת להיות מקובל בחבורה השכונתית הוא צריך להוכיח את כישוריו המיניים. שכנתו הפתיינית עוזרת לו בתחום ומלמדת אותו אודות רזי המין. מספר שנים לאחר מכן הוא נהיה לאורגזמולוג, מומחה לאורגזמות, אך הוא מוצא את עצמו מואשם במשפט על פגיעה במוסר החברתי.

## שחקנים
*קנוט רשקה - ביבי לוין
*מרי אקורה - אירמה, יצאנית צמרת
*מיכל בת-אדם - עורכת דין
*יוסי גרבר
*אברהם רונאי
*אביבה מרקס
*צחי נוי

## קישורים חיצוניים

קטגוריה:סרטי שלמה סוריאנו
קטגוריה:תל אביב-יפו בקולנוע
קטגוריה:סרטים ארוטיים
קטגוריה:סרטים שצונזרו בישראל
קטגוריה:סרטי 1975
קטגוריה:סרטים ישראליים משנת 1975
Banco Bilbao Vizcaya Argentaria

**Banco Bilbao Vizcaya Argentaria** (בנקו בילבאו ויסקאיה ארחנטרייה), או בקצרה **BBVA**, היא קבוצת בנקאות ספרדית, שבסיסה במדריד ובבילבאו. הקבוצה היא גוף כלכלי חשוב ועיקרי בעולם, ורוב פעילותה מרוכזת באזורים מסוימים בו; ספרד, ארצות הברית, קנדה, מדינות אמריקה הלטינית, רומניה וטורקיה.

קבוצת הבנקאות נוסדה ב-28 במאי 1857 כ-Banco de Bilbao, בבילבאו. ל-BBVA שני מטות ראשיים, הראשון בבילבאו (מבנה הבנק המקורי) והשני במדריד, במתחם "Ciudad BBVA". ה-Banco Bilbao Vizcaya Argentaria הוא הבנק השני בגודלו בספרד אחרי בנק סנטנדר, הוא רשום בבורסה של מדריד (BBVA) והוא מהווה חלק מ-IBEX 35 (מדד שוק המניות בבורסה של מדריד) ומה-EURO STOXX 50 של STOXX השווייצרית.

ב-31 בדצמבר 2018, ערך נכסיו של ה-Banco Bilbao Vizcaya Argentaria היה 676,689 מיליון אירו - המוסד הפיננסי הספרדי השני בגודלו בספרד מבחינה זו. באותו התאריך היו לרשותו של הבנק 7,963 משרדים, 125,627 עובדים וכ-74.5 מיליון לקוחות. הבנק פעיל ביותר מ-30 מדינות שונות ברחבי העולם, וב-2 באפריל 2018 הוא דורג כבנק במקום ה-42 בעולם מבחינת כמות הנכסים.

## היסטוריה
ממוזער|ימין|250px|משרדי ה-BBVA במדריד
[250px|ממוזער|שמאל|משרדי ה-BBVA ב[מקסיקו סיטי]]
ההיסטוריה של Banco Bilbao Vizcaya Argentaira מתחילה ב-1857 בבילבאו, עיר בחבל הבסקים (צפון ספרד), שם הוקם Banco de Bilbao. ב-1901 הוקם בעיר Banco de Vizcaya, שתחילה פעל בבילבאו בלבד והרחיב את פעילותו לכל רחבי ספרד בהמשך. בשנת 1988 נחתם הסכם האיחוד בין ביסקאיה לבילבאו והמותג BBV אומץ.

בשנת 1991 יצרה הממשלה הספרדית של פליפה גונזלס את הבנק הציבורי ארחנטרייה. בין 1993 ל-1998 התקיים תהליך הפרטה בארחנטרייה. BBV וארחנטרייה חשפו את פרויקט האיחוד שלהם ב-19 באוקטובר 1999, אז אומץ המותג "BBVA".

הבנק החל לפעול בזירה הבינלאומית בשלבים. היציאה הראשונה שלו מספרד הייתה לפריז, בה פתח סניף בשנת 1902, וכשש עשרה שנים מאוחר יותר ללונדון. הבנק החל לפעול באמריקה הלטינית בשנות השבעים ושם הוא פעיל כמעט בכל המדינות, ומהווה אחד מהבנקים העיקריים והגדולים באזור. הבנק החל לפעול בשנות האלפיים בארצות הברית ובטורקיה.

בשנת 2007 יצא הבנק בפרויקט לדיגיטציה. בעקבות הדיגיטציה שערך הבנק, נרשמה עלייה של כ-19% בהצטרפות לקוחות חדשים לעומת הלקוחות שהצטרפו בשנה הקודמת. נכון לשנת 2015 המספר הכולל של הלקוחות ב-BBVA שהצטרפו בעקבות התהליך עמד על 14.8 מיליון.

בשנת 2019 החלה פעולתם של כל הבנקים בעולם הנמצאים תחת הקבוצה - תחת המותג BBVA. לפני כן פעלו הבנקים מטעם הקבוצה בארצות הברית תחת השם "Compass", בטורקיה תחת השם "Garanti", בפרו תחת השם "Continental" ובארגנטינה תחת השם "Frances"

בחודש פברואר 2021 הודיעה קבוצת הבנקאות על קיצוצים בכ-3,000 משרות בספרד לאחר צניחה של 48 אחוזים ברווח הנקי של הקבוצה ברבעון האחרון של שנת 2020.

## דירוג אשראי
באוקטובר 2018 אלו היו דירוגי האשראי של הבנק מטעם ארבע הסוכנויות המדרגות המרכזיות:

## קישורים חיצוניים

* 

## הערות שוליים

קטגוריה:ספרד: כלכלה
קטגוריה:בנקים
יחסי דרום סודאן – מצרים

**יחסי דרום סודאן–מצרים** הם היחסים הדו-צדדיים בין רפובליקת מצרים לרפובליקה של דרום סודאן.

## היסטוריה
מצרים הכירה בדרום סודאן ב-9 ביולי 2011 – מה שהפך אותה למדינה השנייה שהכריזה על כך. בנוסף, ביקורו הרשמי הראשון של ראש ממשלת מצרים עיסאם שרף היה בח'רטום ובג'ובה לקראת התנתקות דרום סודאן מהמדינה.

מספר ימים לאחר פרוץ מלחמת האזרחים בדרום סודאן ב-2013, שר החוץ של מצרים נביל פהמי ציין שמצרים "הקדישה תשומת לב רבה להתפתחויות האחרונות במשבר בדרום סודאן, והיא מעריכה את היציבות של דרום סודאן והיחסים האסטרטגיים בין מצרים לסודאן ברמה הממשלתית והלא ממשלתית." הוא הוסיף כי שליח מיוחד יישלח לדרום סודאן בדחיפות, כדי להרגיע את עמיתיהם הדרום סודאניים, שמצרים תעזור להם להתגבר על המשבר. המשלחת, שהונהגה על ידי סגן השר לענייני אפריקה חמדי סנד לוזה, הגיעה מאוחר יותר ב-27 בדצמבר, ונפגשה עם נשיא דרום סודאן סאלווה קיר מאיארדיט. בנוסף, שר ההגנה המצרי עבד אל-פתאח א-סיסי שלח מטוס צבאי שהכיל סיוע הומניטרי לדרום סודאן שתואר על ידי לוזה כ"משלוח קטן כדי לעזור לדרום סודאן להתגבר על משבר החירום ההומניטרי." המשלוח כלל בתוכו שמונה טונות של אוכל וסיוע רפואי.

בנובמבר 2020 א-סיסי, שהפך בינתיים לנשיא מצרים, ביקר בדרום סודאן, מה שהפך אותו לנשיא מצרים הראשון שעשה זאת.

## הערות שוליים

קטגוריה:ערכים ללא קטגוריות פיזיות - יחסי חוץ
Tubular Bells

**Tubular Bells** (פעמונים צינוריים, כלי הנגינה צ'יימס) הוא אלבום הבכורה של המוזיקאי האנגלי מייק אולדפילד. האלבום יצא בשנת 1973. האלבום אינסטרומנטלי ברובו ומורכב מקטע מוזיקלי ארוך אחד. אולדפילד, שהיה בן 19 בעת הקלטת האלבום, ניגן על רוב כלי הנגינה באלבום.

האלבום זכה להצלחה מתונה בהתחלה, אך זכה לתשומת לב עולמית בדצמבר 1973, כשנעימת הפתיחה שלו שומשה בפסקול הסרט מגרש השדים, מה שהוביל לעלייה במכירות האלבום שהעלו את תדמיתו של אולדפילד ותרמו לצמיחתה של קבוצת וירג'ין, שהאלבום היה האלבום הראשון שיצא במסגרת לייבל וירג'ין רקורדס שלה. האלבום מכר מעל ל-2.7 מיליון עותקים בממלכה המאוחדת וכ-15 מיליון עותקים ברחבי העולם.

## קישורים חיצוניים

קטגוריה:שירי מייק אולדפילד
קטגוריה:אלבומים באנגלית
קטגוריה:אלבומי רוק מתקדם
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת וירג'ין רקורדס
Growing Up Is Getting Old

"**Growing Up Is Getting Old**" (בעברית: "**להתבגר זה להזדקן**") הוא שיר שהוקלט על ידי הזמרת הבולגרייה ויקטוריה גאורגייבה. השיר יצג את בולגריה באירוויזיון 2021.

## רקע
ב-25 בנובמבר 2019, רשות השידור הבולגרית הכריזה כי גאורגייבה נבחרה לייצג את בולגריה באירוויזיון 2020. ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-21 במרץ, רשות השידור הבולגרית אישרה כי גאורגייבה נבחרה לייצג את בולגריה גם באירוויזיון 2021. השיר נבחר באמצעות קדם פרטי בן שישה שירים מתוך מיני-אלבום הבכורה של גאורגייבה, *A Little Dramatic*. ב-10 במרץ 2021, הוכרז השיר הנבחר, "Growing Up Is Getting Old".

## באירוויזיון
ב-20 במאי 2021, גאורגייבה ביצעה את השיר בחצי הגמר השני של התחרות, והגיעה למקום השלישי עם 250 נקודות. ב-22 במאי, בגמר התחרות, הגיעה בולגריה למקום ה-11 עם 170 נקודות.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2021
קטגוריה:שירי בולגריה באירוויזיון
קטגוריה:שירים באנגלית
קטגוריה:שירים על זקנה